Yenna-d Haddadu(2007: 18) d akken beṭṭu amezwaru i d-yellan ɣef umaḍal amaziɣ yettuɣal ɣer tasut talemmast, sɣur tasekla taɛrabt, ssemgaraden gar sin n yigrawen: Izennatiyen d ysenhaǧiyen, tamgarda gar sin n yigrawen-a tcudd ɣer tudert n Yimaziɣen, amezruy aɛrab yettawali d akken Izennatiyen d wid yemgaraden ɣef Yimaziɣen-nniḍen deg tudert-nsen, d wid ur nesɛi ara akal d ayla-nsen rnu ttidiren deg luḍa, ttɛicin s tkessawt, ismazrayen nnan-d d nutni i d-yewwḍen d ineggura ɣer Tefriqt n Ugafa, zedɣen deg temnaḍin i iqerben ɣer tniri .